open-index/open-wikipedia-markdown huggingface dataset:
จังหวัดลัวเรแชร์

**ลัวเรแชร์** () เป็นจังหวัดที่ตั้งอยู่ในแคว้นซ็องทร์-วาลเดอลัวร์ในประเทศฝรั่งเศส ชื่อจังหวัดลัวเรแชร์ตั้งตามชื่อแม่น้ำลัวร์และแม่น้ำแชร์ ตัวจังหวัดตั้งอยู่ทางเหนือตอนกลางค่อนไปทางเหนือของประเทศ โดยมีบลัวเป็นเมืองหลัก ใน ค.ศ. 2019 จังหวัดนี้มีประชากร 329,470 คน

ลัวเรแชร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดออร์เลอาแนและตูแรน

สถานที่สำคัญและน่าสนใจในจังหวัดลัวเรแชร์ ได้แก่ ปราสาทและวังแห่งลุ่มแม่น้ำลัวร์ที่เป็นแหล่งมรดกโลก ซึ่งรวมถึงพระราชวังช็องบอร์และพระราชวังบลัว

## ประชากร

## ดูเพิ่ม
* แคว้นซ็องทร์-วาลเดอลัวร์ 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

*  เว็บไซต์จังหวัด 
*  เว็บไซต์สภาจังหวัด

*  


ลัวเรแชร์
จังหวัดมาร์น

**มาร์น** () เป็นจังหวัดที่ตั้งอยู่ในแคว้นกร็องแต็สต์ในประเทศฝรั่งเศส ชื่อจังหวัดมาร์นตั้งตามชื่อแม่น้ำมาร์น ตัวจังหวัดตั้งอยู่ทางตะวันออกเฉียงเหนือของประเทศ โดยมีชาลง-อ็อง-ช็องปาญ (เดิมชื่อชาลง-อ็อง-มาร์น) เป็นเมืองหลัก จังหวัดนี้มีประชากร 566,855 คนใน ค.ศ. 2019

มาร์นเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดช็องปาญ

สถานที่สำคัญและน่าสนใจในจังหวัดมาร์น ได้แก่ อาสนวิหารนักบุญสเทเฟนแห่งชาลง

## ประชากร
พัฒนาการของจำนวนประชากรตั้งแต่ ค.ศ. 1801:

## ดูเพิ่ม
* แคว้นกร็องแต็สต์ 
* หน่วยการบริหารของประเทศฝรั่งเศส

## อ้างอิง


## แหล่งข้อมูลอื่น

*  เว็บไซต์จังหวัด 
*  เว็บไซต์สภาจังหวัด 

*  
*   Official Tourist Board


มาร์น
หินดินดาน

**หินดินดาน** () เป็นหินตะกอนเนื้อเม็ด (clastic sedimentary rock) ที่มีเนื้อละเอียดมาก ขนาดตะกอนภายในหินดินดานจะมองไม่เห็นด้วยตาเปล่า มีองค์ประกอบของโคลนที่มีแร่ดิน (clay minerals) ปนกับเศษแร่ที่มีขนาดทรายแป้ง โดยเฉพาะแร่ควอร์ตซ์ และแร่แคลไซต์  โดยจะมีสัดส่วนองค์ประกอบของแร่ที่แปรเปลี่ยนไปอย่างกว้างขวาง   ลักษณะเด่นของหินดินดานนี้จะมีฟิสซิลิตี (fissility) ที่เห็นเป็นแนวรอยแตกขนานไปกับชั้นบางๆที่มักมีความหนาน้อยกว่า 1 เซนติเมตร  ส่วนหินโคลน (mudstone) นั้นองค์ประกอบจะคล้ายกับหินดินดานแต่จะไม่แสดงลักษณะฟิสซิลิตี

หินดินดานนี้สามารถแยกจากหินโคลนได้โดยการลูบด้วยนิ้ว หากมีคราบสีดำติดแสดงว่าเป็นหินดินดาน

หินดินดานสามารถพบได้ทั้งในประเทศและนอกประเทศ

## ความหนาแน่น
น้ำหนัก 130 กรัม
ขนาด 45.5 ลูกบาศก์เซนติเมตร

## อ้างอิง
1.การสำรวจหินดินดาน

หมวดหมู่:หินตะกอน
จังหวัดโวกลูซ

**โวกลูซ** (, ; ) เป็นจังหวัดที่ตั้งอยู่ในแคว้นพรอว็องซาลป์-โกตดาซูร์ในประเทศฝรั่งเศส จังหวัดโวกลูซตั้งชื่อตามชื่อน้ำพุที่มีชื่อเสียงฟงแตน-เดอ-โวกลูซ ตัวจังหวัดตั้งอยู่ทางตะวันออกเฉียงใต้ของฝรั่งเศส โดยมีอาวีญงเป็นเมืองหลัก ใน ค.ศ. 2019 จังหวัดนี้มีประชากร 561,469 คน

## ประวัติ
โวกลูซก่อตั้งขึ้นเมื่อวันที่ 8 ธันวาคม ค.ศ. 1793 จากบางส่วนของจังหวัดบุช-ดูว์-โรน, โดรม และบัสซาลป์ (ที่ต่อมาเปลี่ยนเป็นอาลป์-เดอ-โอต-พรอว็องส์)

สถานที่สำคัญและน่าสนใจในจังหวัดโวกลูซก็ได้แก่ ประตูชัยแห่งออร็องฌ์, อาสนวิหารออร็องฌ์ และอาสนวิหารการ์ป็องทรา

## ประชากร
พัฒนาการของจำนวนประชากรตั้งแต่ ค.ศ. 1801:

## ดูเพิ่ม
* แคว้นพรอว็องซาลป์-โกตดาซูร์ 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

*
* เว็บไซต์สภาจังหวัด 
* เว็บไซต์จังหวัด


โวกลูซ
จังหวัดว็องเด

**ว็องเด** (, ; ) เป็นจังหวัดที่ตั้งอยู่ในแคว้นเปอีเดอลาลัวร์ในประเทศฝรั่งเศส ชื่อจังหวัดว็องเดตั้งตามชื่อแม่น้ำว็องเด ตัวจังหวัดตั้งอยู่ทางทิศตะวันตกของประเทศ โดยมีลาร็อชซูว์รียงเป็นเมืองหลัก ใน ค.ศ. 2019 จังหวัดนี้มีประชากร 685,442 คน

## ประชากร

## ดูเพิ่ม
* แคว้นเปอีเดอลาลัวร์ 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

*  เว็บไซต์สภาจังหวัด
*  เว็บไซต์จังหวัด 
*  Vendee Tourist Board


ว็องเด
เจสซิกา แทนดี้

**เจสซี อลิซ "เจสซิกา" แทนดี้** () (7 มิถุนายน ค.ศ. 1909 - 11 กันยายน ค.ศ. 1994) เป็นนักแสดงชาวอังกฤษ ทั้งละครเวทีและภาพยนตร์

เธอปรากฏตัวครั้งแรกบนเวทีลอนดอนในปี ค.ศ. 1926 เมื่ออายุได้ 16 ปี รับบทแสดงคู่กับนักแสดงอื่นอย่าง ลอเรนซ์ โอลิเวียร์, จอห์น กีลกัด เป็นต้น เธอยังแสดงภาพยนตร์อังกฤษ จากนั้นชีวิตสมรสเธอก็จบลงกับแจ็ก ฮอว์กินส์ เธอย้ายไปอยู่นิวยอร์ก ที่เธอพบกับนักแสดงชาวแคนาดา ฮูม โครนีน ที่เป็นสามีคนที่ 2 ของเธอ และมักได้แสดงละครเวทีและบนจออยู่บ่อยครั้ง

เธอได้รับการเสนอชื่อเข้าชิงรางวัลโทนีจากการแสดงบท แบลนเช ดูบอยส์ ในละครบรอดเวย์เรื่อง *[[A Streetcar Named Desire (play)|A Streetcar Named Desire]]* ในปี 1948 โดยได้รับรางวัลร่วมกับแคเทอรีน คอร์เนลล์และจูดิธ แอนเดอร์สัน หลังจากนั้น 3 ทศวรรษ เธอยังมีผลงานเป็นระยะ ๆ รวมถึงในภาพยนตร์ของอัลเฟรด ฮิตช์คอกเรื่อง *[[นก (ภาพยนตร์)|The Birds]]* (1963) และผลงานการแสดงที่รับรางวัลโทนีอย่างเรื่อง *[[The Gin Game]]* (เธอแสดง 2 บทบาท คู่กับสามีของเธอ โครนีน) ในปี 1977

ในช่วงกลางคริสต์ทศวรรษ 1980 เธอมีผลงานอีกครั้ง เธอแสดงคู่กับฮูม โครนีน ในละครบรอดเวย์เรื่อง *[[Foxfire (play)|Foxfire]]* ในปี 1983 และผลงานดัดแปลงโทรทัศน์ 4 ปีให้หลัง ได้รับทั้งรางวัลโทนีและรางวัลเอมมีจากบทแอนนี เนชันส์ ในช่วงปลายปีนี้เธอปรากฏในภาพยนตร์หลายเรื่องอย่างเช่นเรื่อง *[[Cocoon (film)|Cocoon]]* (1985) ที่มีโครนีนด้วยเช่นกัน

เธอกลายเป็นนักแสดงหญิงที่อายุมากที่สุดที่ได้รับรางวัลออสการ์ในสาขานักแสดงนำหญิงยอดเยี่ยม จากการแสดงในเรื่อง *[[Driving Miss Daisy]]* (1989) ทั้งยังได้รับรางวัลบริติชฟิล์มอวอร์ดและรางวัลลูกโลกทองคำ เธอยังได้รับการเสนอชื่อเข้าชิงรางวัลออสการ์ในสาขานักแสดงสมทบหญิงยอดเยี่ยมจากการแสดงในเรื่อง *[[Fried Green Tomatoes (film)|Fried Green Tomatoes]]* (1991) เธอเป็นโรคมะเร็งรังไข่ในปี 1990 แต่ก็ยังทำงานต่อจนเธอเสียชีวิตหลังจากนั้นไม่นาน

## อ้างอิง

หมวดหมู่:นักแสดงอังกฤษ
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:ชาวอเมริกันเชื้อสายอังกฤษ
หมวดหมู่:ผู้ที่ได้รับรางวัลโทนี
หมวดหมู่:ผู้ที่ได้รับรางวัลเอมมี
หมวดหมู่:บุคคลจากลอนดอนโบโรแฮกนีย์
หมวดหมู่:เสียชีวิตจากมะเร็งรังไข่
หินโผล่

thumb|400px|Granite outcrops at Silesian Stones Mountain in southwestern Poland.**หินโผล่** () คือชั้นหิน (bedrock) ที่โผล่พ้นผิวดินขึ้นมา บางแห่งถูกปกคลุมด้วยตะกอนพื้นผิว เช่น ตะกอนน้ำพา หรือพวกพืชพรรณต่าง ๆ ทำให้ไม่สามารถเห็นหินโผล่ได้ชัดเจน อย่างไรก็ตามตะกอนที่คลุมชั้นหินโผล่นี้มักถูกกัดกร่อน โดยจะโผล่ให้เห็นได้ง่ายตามบริเวณที่มีอัตราการผุพังสูง เช่น ไหล่เขาที่มีความชัน ขอบฝั่งแม่น้ำ หรือบริเวณที่มีการเคลื่อนตัวของแผ่นเปลือกโลก  นอกจากนี้ยังเกิดจากการกระทำของมนุษย์เช่นกัน เช่น การขุดถมสร้างถนน

หินโผล่นี้เป็นตัวบ่งชี้ถึงการเรียงตัวของชั้นหินตะกอนที่สำคัญและใช้ทำแผนที่ธรณีวิทยา (geologic map) รวมทั้งบอกถึงประวัติทางธรณี ณ จุดที่มีหินโผล่ โดยศึกษาโครงสร้างธรณีจากแนวการวางตัวของหินโผล่ ได้แก่ ระนาบชั้นหิน (bedding plane), แกนคดโค้ง (fold axis), การเรียงตังของตะกอน (foliation)

หมวดหมู่:หิน
หมวดหมู่:ธรณีวิทยา
แซ็ง-โล

**แซ็ง-โล** (, ; ) เป็นเทศบาลของจังหวัดม็องช์ในแคว้นบัส-นอร์ม็องดีในประเทศฝรั่งเศส แซ็ง-โลตั้งอยู่ทางตะวันตกเฉียงเหนือของประเทศ

## ประชากร
### การพัฒนาของประชากร
ใน ค.ศ. 2017 เทศบาลนี้มีประชากร 19,116 คน


**การพัฒนาของประชากรในแซ็ง-ครัวซ์-เดอ-แซ็ง-โล (ยุบเลิกใน ค.ศ. 1964)**




**การพัฒนาของประชากรในแซ็ง-ตอมา-เดอ-แซ็ง-โล (ยุบเลิกใน ค.ศ. 1964)**



## อ้างอิง

## แหล่งข้อมูลอื่น

* Town council website
* The bombing of Saint-Lo – June 1944
* The heroic and painful memory of the summer of 1944 (In French)
* History of the château and the churches of Saint-Lô (In French)
* Map of the commune in 1749
* Old views of Saint-Lô on the site of the Manche archives  (In French)
* 

หมวดหมู่:เมืองในจังหวัดม็องช์
จังหวัดเออเรลัวร์

**เออเรลัวร์** (, , ) เป็นจังหวัดที่ตั้งอยู่ในแคว้นซ็องทร์-วาลเดอลัวร์ในประเทศฝรั่งเศส จังหวัดเออเรลัวร์ตั้งชื่อตามชื่อแม่น้ำเออร์และแม่น้ำลัวร์ ตัวจังหวัดตั้งอยู่ทางตะวันออกเฉียงเหนือของฝรั่งเศสโดยมีชาทร์เป็นเมืองหลัก ใน ค.ศ. 2019 จังหวัดนี้มีประชากร 431,575 คน

เออเรลัวร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดออร์เลอาแน, แปร์ช และชาร์แทร็ง

สถานที่สำคัญและน่าสนใจในจังหวัดเออเรลัวร์ ได้แก่ อาสนวิหารแม่พระแห่งชาทร์หรือปราสาทชาโตเดิง

## ประชากร

## ดูเพิ่ม
* แคว้นซ็องทร์-วาลเดอลัวร์ 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

*  เว็บไซต์สภาจังหวัด
*  เว็บไซต์จังหวัด

*  
*  Tourism website


เออเรลัวร์
ระบบลำธาร

**ระบบลำธาร** หรือ drainage system หรือ drainage pattern เป็นลักษณะของทิศทางการไหลของธารน้ำ แม้ว่าสาขาแม่น้ำทั้งหลายจะไหลไปทางเดียวกัน แต่รูปร่างหรือรูปแบบแม่น้ำ มักมีลักษณะณะแตกต่างกันไปในแต่ละพื้นที่ ซึ่งอาจจะเนื่องมาจากชนิดหิน (lithology) ลักษณะโครงสร้างหิน (rock structure) และความลาดชันที่แตกต่างกันก็ได้ ระบบธารน้ำที่พบเห็นบ่อย ๆ ได้แก่

* ระบบกิ่งไม้ (dendritic pattern) ซึ่งแสดงสาขาของลำธารให้มีลักษณะคล้ายกิ่งก้านสาขาของต้นไม้ใหญ่ ซึ่งมักพบในบริเวณที่พื้นดินประกอบด้วยหินที่มีเนื้อเดียวกัน เช่น หินทราย หินแกรนิต หรือหินไนส์ แม่น้ำมูลและแม่น้ำชีในภาคอีสานที่ไหลลงสู่แม่น้ำโขงก็มีลักษณะการไหลเช่นนี้
* ระบบตั้งฉาก (rectangular pattern) เกิดในบริเวณที่มีรอยแตกของหินตัดกันเป็นมุม 2 แนวตั้งฉากหรือเกือบตั้งฉากซึ่งกันและกัน 
* ระบบกึ่งขนานหรือระบบเถาองุ่น (trellis pattern) เกิดจากการสลับชั้นกันระหว่างชั้นหินแข็งกับชั้นหินอ่อน
* ระบบขนาน (parallel pattern) เกิดเมื่อในบริเวณนั้นมีรอยแตกของหินเด่นชัดเพียงทิศเดียว หรือรอยแตกที่ได้ขนานกัน
* ระบบรัศมี (radial pattern) เกิดในบริเวณที่เป็นภูเขาไฟลูกโดด เช่นในญี่ปุ่น หรือเม็กซิโก ลำธารมักจัดตัวกันในลักษณะที่สาขาแผ่ออกไปเป็นเส้นรัศมีโดยรอบเขา
* ระบบวงปี (annular pattern) เกิดในกรณีที่ลำธารพัฒนาบนชั้นหินที่วางซ้อนกันเกือบอยู่ในแนวระดับในภูเขาหนึ่ง ๆ

หมวดหมู่:ธรณีสัณฐานวิทยา
หมวดหมู่:อุทกวิทยา
ปราสาทโบราณแห่งเกาะอีเยอ

**ปราสาทโบราณแห่งเกาะอีเยอ** (, ฟังเสียง) เป็นซากปราสาทที่ตั้งอยู่บนฝั่งมหาสมุทรแอตแลนติกในจังหวัดว็องเด แคว้นเปอีเดอลาลัวร์ ประเทศฝรั่งเศส 

โอลีวีเยที่ 4 แห่งกลีซง นักสร้างปราสาทคนสำคัญเป็นผู้สร้างปราสาทแห่งเกาะอีเยอเพื่อใช้ในการป้องกันชาวเกาะจากการถูกรุกรานโดยชาวต่างประเทศ ครั้งที่เกาะถูกยึดครองนานที่สุดก็เมื่อโรเบิร์ต โนลส์ โจรสลัดมีชื่อของอังกฤษเข้ามาบุกยึดปราสาทในปี ค.ศ. 1355 และยึดครองเกาะอยู่ 37 ปี  ในปี ค.ศ. 1381 โอลีวีเยที่ 5 แห่งกลีซงก็ยึดเกาะคืนได้ระหว่างการยึดปัวตูคืน

ระหว่างยุคฟื้นฟูศิลปวิทยา ฌ็องที่ 5 แห่งรีเยอ ประมุขของเกาะก็ทำการก่อสร้างกำแพงและหอล้อมรอบปราสาท การก่อสร้างลักษณะนี้ทำโดยวิศวกรจากอิตาลีที่พระเจ้าฟร็องซัวที่ 1 ทรงนำกลับมาจากสงครามอิตาลีด้วย  ต่อมาโวบ็องก็วิวัฒนาการปรับปรุงมาใช้ในการสร้างป้อมอันมีชื่อเสียงต่อมา ระบบการป้องกันนี้มีประสิทธิภาพดีพอที่จะต่อต้านผู้รุกรานชาวสเปนหลายพันคนในปี ค.ศ. 1550 ที่เข้ามาจากทางเหนือ จนต้องถอยทางทะเลไปทางคาบสมุทรไอบีเรีย

ระหว่างปี  ค.ศ. 1654 ปี  ค.ศ. 1660 เมื่อมีกรก่อสร้างป้อมปราการขนาดเล็กตามแบบของโวบ็องขึ้น ปราสาทแห่งเกาะอีเยอหมดความสำคัญลงไปและถูกรื้อทิ้งในปลายคริสต์ศตวรรษที่ 17 พร้อมกับปราสาทโบราณหลายปราสาทตามชายฝั่งทะเลของฝรั่งเศสตามพระบรมราชโองการของพระเจ้าหลุยส์ที่ 14 แห่งฝรั่งเศส ผู้ทรงกังวลว่าถ้ายังคงอยู่ในสภาพดีก็อาจจะเปิดโอกาสให้ฝ่ายศัตรูยึดและทำเป็นที่ตั้งมั่นได้

ปราสาทได้รับการขึ้นทะเบียนเป็นอนุสรณ์สถานทางประวัติศาสตร์ เมื่อปี ค.ศ. 1890.

## อ้างอิง

* Le Château de l'île d'Yeu, forteresse au péril de la mer, Maurice Esseul

## ดูเพิ่ม
* ปราสาท

## แหล่งข้อมูลอื่น

* Ministry of Culture database entry for Vieux-château de l'Île d'Yeu 
* Ministry of Culture photos 

อีเยอ
หมวดหมู่:สิ่งก่อสร้างในจังหวัดว็องเด
หมวดหมู่:สถาปัตยกรรมสมัยกลาง
หมวดหมู่:สิ่งก่อสร้างในคริสต์ศตวรรษที่ 14
หมวดหมู่:อนุสรณ์สถานทางประวัติศาสตร์แห่งฝรั่งเศส
น้ำขึ้นลง

thumb|น้ำขึ้น
thumb|น้ำลง
**น้ำขึ้นลง** () เป็นปรากฏการณ์ทางธรรมชาติที่ระดับน้ำทะเลมีการเปลี่ยนแปลงขึ้นและลงเป็นคาบ เกิดจากแรงดึงดูดระหว่างโลกกับดวงจันทร์เป็นหลัก และดวงอาทิตย์เป็นปัจจัยรอง โดยอิทธิพลของดวงอาทิตย์มีประมาณครึ่งหนึ่งของดวงจันทร์ แรงดึงดูดดังกล่าวส่งผลต่อมวลน้ำบนพื้นผิวโลก ทำให้เกิดการกระจายตัวของน้ำทะเลไม่สม่ำเสมอ

น้ำขึ้นจะเกิดขึ้นพร้อมกันในสองบริเวณของโลก คือบริเวณที่หันเข้าหาดวงจันทร์หรือดวงอาทิตย์ และบริเวณที่อยู่ด้านตรงข้ามของโลก ปรากฏการณ์น้ำขึ้นลงสูงสุดเรียกว่า “น้ำเกิด” (*spring tide*) ซึ่งเกิดขึ้นเมื่อโลก ดวงจันทร์ และดวงอาทิตย์เรียงตัวอยู่ในแนวเดียวกัน มักเกิดในช่วงวันขึ้น 15 ค่ำ และแรม 15 ค่ำ ขณะที่ช่วงที่ระดับน้ำขึ้นลงแตกต่างกันน้อยที่สุดเรียกว่า “น้ำตาย” (*neap tide*) เกิดขึ้นเมื่อดวงอาทิตย์ โลก และดวงจันทร์ทำมุมตั้งฉากกัน ตรงกับช่วงวันขึ้น 8 ค่ำ และแรม 8 ค่ำ

การเปลี่ยนแปลงระดับน้ำทะเลบริเวณชายฝั่งก่อให้เกิดกระแสน้ำขึ้นลง (*tidal current*) ซึ่งอาจมีความเร็วสูงถึงประมาณ 7–8 กิโลเมตรต่อชั่วโมง ในช่วงน้ำขึ้น กระแสน้ำที่ไหลเข้าท่วมพื้นที่ชายฝั่งหรือลำน้ำสายย่อยเรียกว่า “น้ำท่วมฝั่ง” (*flood tide*) ส่วนกระแสน้ำที่ไหลออกเมื่อระดับน้ำลดลงเรียกว่า “น้ำหนีฝั่ง” (*ebb tide*)

พื้นที่ราบต่ำบริเวณชายฝั่งที่ถูกน้ำทะเลท่วมถึงเป็นประจำเรียกว่า “หาดโคลน” (*tidal flat* หรือ *mud flat*) ซึ่งอาจประกอบด้วยดินหรือทราย หาดโคลนที่มีดินโคลนละเอียดมักพัฒนาเป็น “ลุ่มดินเค็ม” (*salt marsh*) ซึ่งเป็นระบบนิเวศสำคัญ และบางพื้นที่ยังเป็นแหล่งอาศัยและแหล่งเพาะพันธุ์ของสิ่งมีชีวิตชายฝั่ง เช่น หอยหลอด

## ดูเพิ่ม
* แรงน้ำขึ้นลง

## อ้างอิง


หมวดหมู่:การเดินเรือ
หมวดหมู่:ธรณีฟิสิกส์
หมวดหมู่:ภูมิมาตรศาสตร์
หมวดหมู่:สมุทรศาสตร์
หมวดหมู่:ดวงจันทร์
ธรณีภาค

**ธรณีภาค** (; มีรากศัพท์จากภาษากรีก "λίθος [lithos]" แปลว่า "หิน" และ "sphere" แปลว่า "โลก") เป็นชั้นหินแข็ง ที่อยู่ส่วนนอกสุดของโลก ซึ่งรวมตั้งแต่ชั้นหินหนืดตอนบนและชั้นเปลือกโลก

## ธรณีภาคของโลก
ชั้นธรณีภาคประกอบไปด้วยชั้นเปลือกโลกและชั้นหินหนืดตอนบน ซึ่งเป็นชั้นนอกสุดของโลกที่มีความแข็ง ธรณีภาควางตัวอยู่บนชั้นฐานธรณีภาคที่มีความอ่อนตัวกว่า ร้อนกว่า และลึกกว่า รอยต่อระหว่างชั้นธรณีภาคและชั้นฐานธรณีภาคจะแยกโดยดูจากลักษณะการตอบสนองต่อแรง ชั้นธรณีภาคเป็นชั้นที่มีความแข็งต่อเนื่องมาเป็นระยะเวลานานตามเวลาทางธรณีและสามารถแตกหักได้ แตกต่างจากชั้นฐานธรณีภาคที่มีความยืดหยุ่นกว่า 

ชั้นธรณีภาคแบ่งได้เป็น ธรณีภาคมหาสมุทร มีความสัมพันธ์กับแผ่นมหาสมุทรและรองรับพื้นที่ที่เป็นมหาสมุทรทั้งหมดของโลก มีความหนาประมาณ 50-100 กิโลเมตร และธรณีภาคพื้นทวีป มีความสัมพันธ์กับแผ่นทวีป มีความหนาตั้งแต่ 40-200 กิโลเมตร มีความดันน้อยกว่าธรณีภาคมหาสมุทร

## อ้างอิง

หมวดหมู่:แผ่นเปลือกโลก
หมวดหมู่:ภูมิศาสตร์กายภาพ
หมวดหมู่:โครงสร้างของโลก
หมวดหมู่:นิเวศวิทยาระบบ
สันดอนเชื่อมเกาะ

thumb|260px|right|สันดอนเชื่อมเกาะ บริเวณ St Ninian's isle ทางทิศตะวันตกเฉียงใต้ของสกอตแลนด์
thumb|260px|right|ชายหาดและสันดอนเชื่อมเกาะบริเวณภูเขา Maunganui นิวซีแลนด์

**สันดอนเชื่อมเกาะ** () เป็นศัพท์บัญญัติของสำนักงานราชบัณฑิตยสภา หรือที่รู้จักกันในชื่อของ **ทะเลแหวก** สันดอนเชื่อมเกาะเป็นลักษณะทางธรณีสัณฐานวิทยาชนิดหนึ่ง ที่มีลักษณะเป็นสันทรายเชื่อมระหว่างชายฝั่งกับเกาะ โดยจะปรากฏขึ้นเมื่อระดับน้ำทะเลลดลง และจะชัดเจนมากในช่วงก่อนและหลังวันขึ้น 15 ค่ำประมาณ 5 วัน สำหรับในประเทศไทยช่วงเวลาที่เหมาะสมจะอยู่ในช่วงเดือนพฤศจิกายนถึงต้นพฤษภาคม

สันดอนเชื่อมเกาะเป็นสันทรายที่เกิดจากการพัดพาตะกอนทรายมาสะสมตัวบนสัณฐานโดยกระแสน้ำทะเลและคลื่น เกิดเป็นแนวยาวยื่นออกจากชายฝั่งทะเลออกไปเชื่อมกับเกาะขนาดเล็กในทะเล ตัวอย่างสันดอนเชื่อมเกาะในประเทศไทย ได้แก่ สันดอนเชื่อมเกาะเต่า สุราษฎร์ธานี สันดอนเชื่อมเกาะบริเวณอ่าวคุ้งกระเบน จันทบุรี และสันดอนเชื่อมเกาะยอบริเวณทะเลสาบสงขลา

## แหล่งข้อมูลอื่น
* http://www.marinepcd.org/seastory/coastal.html
* http://infoterra.deqp.go.th/modules.php?name=News&file=print&sid=48
* http://www.rmutphysics.com/CHARUD/naturemystery/sci3/geology/chp_10.pdf 

หมวดหมู่:ธรณีสัณฐานชายฝั่งและมหาสมุทร
หมวดหมู่:ภูมิศาสตร์ชายฝั่ง
หมวดหมู่:คำศัพท์สมุทรศาสตร์
โรงเรียนท่านครญาณวโรภาสอุทิศ

**โรงเรียนท่านครญาณวโรภาสอุทิศ** () เป็นโรงเรียนประจำตำบลปากนคร อำเภอเมืองนครศรีธรรมราช จังหวัดนครศรีธรรมราช ประเภทโรงเรียนมัธยมศึกษา สังกัดสำนักงานเขตพื้นที่การศึกษามัธยมศึกษาเขต 12

## ประวัติ
**โรงเรียนท่านครญาณวโรภาสอุทิศ** จัดตั้งเมื่อวันที่ 10 สิงหาคม พ.ศ. 2535 โดยนายศุภมน เลาหฤทธิวงศ์ ผู้อำนวยการโรงเรียนเบญจมราชูทิศ และผู้อำนวยการสามัญศึกษาจังหวัดนครศรีธรรมราช ได้มอบหมายให้นายจำนงค์ เกราะแก้ว ผู้ช่วยผู้อำนวยการโรงเรียนเมืองนครศรีธรรมราช เป็นผู้ดำเนินการรับบริจาคที่ดินซึ่งเป็นที่ตั้งของโรงเรียนปัจจุบัน จำนวน 45 ไร่ 3 งาน 85 ตารางวา โดยนายสิริ รัตนปริคณน์ พระครูธรรมธรถาวร พระอาจารย์เข็ม ญติธมโม พระครูจิตรการประสาท พระครูวิเศษศาสนกิจ และพระครูโอภาสโพธิรัตธรรมรัตโนภาส เป็นผู้จัดหาให้ ซึ่งได้รับบริจาคจากพระครูญาณวโรภาส จำนวน 35 ไร่ 88 ตารางวา พระอาจารย์เข็ม ญติธมโม จำนวน 10 ไร่ 2 งาน 97 ตารางวา

ต่อมาวันที่ 8 มีนาคม พ.ศ. 2536 กรมสามัญศึกษา กระทรวงศึกษาธิการได้ประกาศจัดตั้งเป็นโรงเรียนสาขาโรงเรียนเมืองนครศรีธรรมราช และวันที่ 6 พฤษภาคม พ.ศ. 2536 กระทรวงศึกษาธิการมีประกาศกระทรวงศึกษาธิการ เรื่องการจัดตั้งโรงเรียนรัฐบาลชื่อ**โรงเรียนท่านครญาณวโรภาสอุทิศ** ลงนามโดยนายสัมพันธ์ ทองสมัคร รัฐมนตรีว่าการกระทรวงศึกษาธิการ โดยมีนายเสถียร สุคนธ์ ผู้อำนวยการสามัญศึกษาจังหวัดนครศรีธรรมราช ปฏิบัติหน้าที่รักษาราชการในตำแหน่งผู้บริหารโรงเรียนท่านครญาณวโรภาสอุทิศ ตามคำสั่งกรมสามัญศึกษาที่ 2982/2536 สั่ง ณ วันที่ 28 พฤษภาคม พ.ศ. 2536 และมอบหมายให้นายจำนงค์ เกราะแก้ว ผู้ช่วยผู้อำนวยการโรงเรียนเมืองนครศรีธรรมราชเป็นผู้ดูแล  

ต่อมากรมสามัญศึกษามีคำสั่งแต่งตั้งให้นายจำนงค์ เกราะแก้ว ดำรงตำแหน่งครูใหญ่ โรงเรียนท่านครญาณวโรภาสอุทิศ ตามคำสั่งกรมสามัญที่ 3033/2538 สั่ง ณ วันที่ 16 มิถุนายน พ.ศ. 2538 เปิดสอนระดับชั้นมัธยมศึกษาตอนต้นและชั้นมัธยมศึกษาตอนปลาย

## ข้อมูลทั่วไป
* สัญลักษณ์ : รูปคบเพลิงเปล่งแสงอยู่กลางฟันเฟือง
* สีประจำ : ฟ้า ขาว
* ปรัชญา : เก่งวิชาการ ทำงานเป็น เด่นกีฬา ล้ำหน้าคุณธรรม นำชุมชน
* คติพจน์ : ธมฺมจารี สุขํ เสติ (ผู้ประพฤติธรรมย่อมอยู่เป็นสุข)
* ต้นไม้ : ต้นตาล
* ดอกไม้ : ดอกพุทธรักษา

## ทำเนียบผู้บริหาร

## อาคารสถานที่
* อาคารเรียน 1   3 ชั้น
* อาคารเรียน 2   3 ชั้น
* อาคารเรียน 3   4 ชั้น
* อาคาร 4 ชั้นเดียว (โรงฝึกงาน 1)
* อาคาร 5 ชั้นเดียว(โรงฝึกงาน 2 ใหม่)
* อาคาร 6 ชั้นเดียว(อาคารสีชมพู)
*อาคาร 7   2ชั้น(อาคารโรงอาหารและโรงยิมชั้น2)
*ห้องสมุดวิทยารัตน์ธรรมสุนทร อาคารเรียน2
* ศาลากลางน้ำ
* สนามบาสเก็ตบอล 2 สนาม
* สนามตะกร้อ 1 สนาม
* สถานที่อเนกประสงค์ สนามฟุตบอล

## หลักสูตร
### ระดับชั้นมัธยมศึกษาตอนต้น
* ห้องเรียนวิทยาศาสตร์ และคณิตศาสตร์ 1 ห้อง
* ห้องเรียนปกติ 3 ห้อง
* ห้องเรียนฟุตบอล 1 ห้อง

### ระดับชั้นมัธยมศึกษาตอนปลาย
* ห้องเรียนวิทยาศาสตร์ และคณิตศาสตร์ จำนวน 1 ห้องเรียน
* ห้องเรียนคณิตศาสตร์ และภาษา จำนวน 1 ห้องเรียน
* ห้องเรียนศิลป์ และทั่วไป จำนวน 1 ห้องเรียน
* ห้องเรียนศิลป์ และภาษาจีน จำนวน 1 ห้องเรียน

## เว็บไซต์ของโรงเรียน
* เว็บไซต์โรงเรียนท่านครญาณวโรภาสอุทิศ 

หมวดหมู่:โรงเรียนในอำเภอเมืองนครศรีธรรมราช
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษานครศรีธรรมราช
หมวดหมู่:โรงเรียนที่ก่อตั้งในปี พ.ศ. 2535
ดัดลีย์

**ดัดลีย์** (, , ) เป็นเมืองตลาดนัดในภาคเวสต์มิดแลนส์ ประเทศอังกฤษ ห่างจากเมืองวุลเวอร์แฮมป์ตันไปทางตะวันออกเฉียงใต้หกไมล์ (10 กิโลเมตร) และห่างจากเมืองเบอร์มิงแฮมไปทางตะวันตกเฉียงเหนือแปดไมล์ (13 กิโลเมตร) เดิมทีเมืองนี้เป็นส่วนหนึ่งของมณฑลวุร์สเตอร์เชอร์ และเป็นศูนย์กลางการบริหารของเขตเทศบาลนครดัดลีย์ จากการสำรวจสำมะโนประชากรในปี พ.ศ. 2554 เมืองนี้มีประชากร 79,379 คน เขตเทศบาลนครดัดลีย์มีประชากร 312,900 คน ในปี พ.ศ. 2557 สภาเทศบาลเมืองได้กำหนดคำขวัญซึ่งอธิบายดัดลีย์ว่าเป็นเมืองหลวงของแบล็กคันทรี ซึ่งเป็นชื่อที่เรียกกันอย่างไม่เป็นทางการมานาน

เดิมทีเมืองดัดลีย์เป็นเมืองตลาดนัด และเป็นหนึ่งในแหล่งกำเนิดของการปฏิวัติอุตสาหกรรม และเติบโตเป็นศูนย์กลางอุตสาหกรรมในคริสต์ศตวรรษที่ 19 ด้วยอุตสาหกรรมเหล็ก ถ่านหิน และหินปูน ก่อนที่อุตสาหกรรมเหล่านี้จะเสื่อมถอยลง และย้ายศูนย์กลางการค้าไปยังศูนย์การค้าเมอร์รี่ฮิลล์ที่อยู่ใกล้เคียงในช่วงคริสต์ทศวรรษ 1980 สถานที่ท่องเที่ยวที่น่าสนใจ ได้แก่ สวนสัตว์และปราสาทดัดลีย์ ซากปรักหักพังของสำนักศาสนาสมัยคริสต์ศตวรรษที่ 12 และพิพิธภัณฑ์มีชีวิตแบล็คคันทรี

## กีฬา
ทีมฟุตบอลสำคัญของเมืองคือสโมสรฟุตบอลดัดลีย์ทาวน์ ซึ่งก่อตั้งขึ้นในปี พ.ศ. 2431 และสโมสรฟุตบอลดัดลีย์สปอร์ตซึ่งก่อตั้งขึ้นในปี พ.ศ. 2522

ความสำเร็จที่โดดเด่นที่สุดของสโมสรฟุตบอลดัดลีย์ทาวน์เกิดขึ้นในปี พ.ศ. 2528 เมื่อได้เลื่อนชั้นสู่เซาเทิร์นพรีเมียร์ลีก ในปีเดียวกันนั้นทีมถูกบังคับให้ออกจากศูนย์กีฬาดัดลีย์ (บริเวณทางแยกของถนนทิปตันและถนนเบอร์มิงแฮม) เนื่องจากการทรุดตัวของเหมืองถ่านหิน และต้องใช้สนามเหย้าร่วมกันนอกเมืองนับตั้งแต่นั้นเป็นต้นมา การแข่งขันในบ้านจะจัดขึ้นที่ถนนนูสเลนในวิลเลนฮอลล์ ในปี พ.ศ. 2524 ขณะที่ยังเล่นอยู่ที่ศูนย์กีฬาดัดลีย์ ดัดลีย์ทาวน์ได้ลงเล่นเกมเกียรติยศกับสโมสรฟุตบอลวุลเวอร์แฮมป์ตันวอนเดอเรอส์ เพื่อฉลองการปรับปรุงสนามกีฬา

## หมายเหตุ

## อ้างอิง

## แหล่งข้อมูลอื่น
*  Dudley NHS Primary Care Trust 
* Dudley News Local Dudley weekly newspaper
* BBC Black Country
* Dudley Metropolitan Borough Council
* 
*  Local branch of Mind, a mental health charity
* 
* Short film on the listed buildings that Berthold Lubetkin designed for Dudley Zoo in the 1930s

ดัดลีย์
มุขป้อม

__NOTOC__

thumb|260px|ภาพวาดแสดงส่วนที่ยื่นออกมาจากกำแพงที่เรียกว่า “มุขป้อม”
[thumb|260px|[ป้อมดาวบูร์แตงจ์ (Bourtange), โกรนนิงเก็น, เนเธอร์แลนด์ ซึ่งเป็นประเภทป้อมที่ใช้ระบบ “มุขป้อม” อย่างเต็มที่]]
**มุขป้อม** () คือโครงสร้างที่ยื่นออกมาจากกำแพงเมืองหรือกำแพงปราสาทที่แบนราบของป้อมปราการ ที่ช่วยในการป้องกันการโจมตีจากข้าศึก และเป็นเครื่องมือสำหรับผู้ป้องกันปราสาทหรือเมืองในการโจมตีข้าศึกตรงที่เป็นกำแพงม่าน (Curtain wall) ระหว่างมุขป้อมสองมุข

มุขป้อมสร้างขึ้นเพื่อทำให้การป้องกันเมืองหรือปราสาทจากผู้รุกรานเป็นไปได้ง่ายขึ้น ป้อมปราการก่อนหน้าที่จะมีมุขป้อมจำกัดการป้องกันการโจมตีได้เพียงช่วงสั้น ๆ ที่ผู้ป้องกันไม่อาจะมองเห็นจากกำแพงที่แบนราบได้ไกลเท่าใดนัก มุขป้อมแก้ปัญหาดังกล่าวโดยใช้ปืนใหญ่ที่ตั้งอยู่บนป้อมในการยิงโจมตีในรัศมีของกำแพงม่าน

## อ้างอิง
# 

## ดูเพิ่ม
* ปราสาท 
* กำแพงเมือง
* กำแพงป้องกัน
* ส่วนประกอบของปราสาท 

## แหล่งข้อมูลอื่น

หมวดหมู่:ส่วนประกอบของปราสาท
หมวดหมู่:กำแพงป้องกัน
หมวดหมู่:ป้อมปราการ
มูดะ

thumb|300px|ความสูญเปล่า 7 ประการ

**มูดะ** () หมายถึง ความสูญเปล่าสิ้นเปลือง (Waste) โดยที่กิจกรรมใดๆ ที่กระทำขึ้นแล้วไม่ก่อให้เกิดมูลค่าเพิ่มถือว่าเป็นความสูญเปล่า 

ในการผลิต ความสูญเปล่าสามารถแบ่งออกได้เป็น 7 ประการ ( 7 Wastes) คือ
# Transportation lost  ความสูญเสียจากการขนย้ายมากเกินไป
# Inventory lost ความสูญเสียจากการมีวัสดุคงคลังมากเกินไป
# Motion lost ความสูญเสียจากการเคลื่อนไหวที่มากเกินไป
# Waiting lost ความสูญเสียจากการรอมากเกินไป
# Over production lost ความสูญเสียจากการผลิตมากเกินความต้องการ
# Over process lost ความสูญเสียจากการมีขั้นตอนการทำงานมากเกินความจำเป็น
# Defect lost ความสูญเสียจากการมีของเสียมากเกินไป

หมวดหมู่:คำและวลีภาษาญี่ปุ่น
เทลอาวีฟ

**เทลอาวีฟ-ยาโฟ** ( – *Tel Aviv-Yafo* ;  – *Tall &#702;Abīb - Yāfā*) หรือมักเรียก **เทลอาวีฟ** () เป็นเมืองที่ใหญ่ที่สุดอันดับ 2 ของประเทศอิสราเอล มีประชากรราว 405,000 คน เป็นเมืองที่ตั้งอยู่บนชายฝั่งทะเลเมดิเตอร์เรเนียน ด้วยพื้นที่ 51.8 ตร.กม. (20.0 ตร.ไมล์)

เทลอาวีฟก่อตั้งในปี ค.ศ. 1909 บนเขตพื้นที่รอบนอกของเมืองท่าโบราณจัฟฟา (, *Yafo*; , *Yaffa*) ความเจริญของเทลอาวีฟได้ก้าวไปไกลกว่าเมืองจัฟฟาที่ในตอนนั้นเป็นของอาหรับอยู่ จนเทลอาวีฟและจัฟฟาถูกรวมเป็นเมืองเดียวกันในปี ค.ศ. 1950 สองปีหลังจากการก่อตั้งรัฐอิสราเอล นครสีขาวแห่งเทลอาวีฟได้รับการขึ้นเป็นมรดกโลกในปี 2003 ถือเป็นการรวมกลุ่มอาคารสถาปัตยกรรมสมัยใหม่ ที่ใหญ่ที่สุดในโลก

เทลอาวีฟเป็นเมืองเศรษฐกิจที่สำคัญและเป็นเมืองที่มั่งคั่งที่สุดในอิสราเอล เป็นที่ตั้งของตลาดหุ้นเทลอาวีฟและสำนักงานและศูนย์กลางการพัฒนาและวิจัยหลายแห่ง การที่เมืองมีชายหาด บาร์ คาเฟ่ ร้านอาหาร ร้านค้าราคาแพง ภูมิอากาศที่ดีและชีวิตคนเมือง ทำให้เป็นจุดหมายปลายทางของนักท่องเที่ยวทั้งในประเทศและต่างประเทศ และยังได้ฉายาว่า "เมืองที่ไม่เคยหลับ"

และยังเป็นเมืองหลวงการเงินของประเทศ และเป็นศูนย์กลางด้านศิลปะการแสดงและศูนย์กลางการค้า เขตเมืองของเทลอาวีฟยังเป็นเมืองที่ใหญ่ที่สุดอันดับ 2 ของตะวันออกกลางด้านเศรษฐกิจ และเป็นเมืองที่มั่งคั่งที่สุดในโลกในอันดับที่ 17

## บุคคลที่มีชื่อเสียง
* แดน เชชท์มัน - เขาได้รับรางวัลโนเบลสาขาเคมีประจำ พ.ศ. 2554 สำหรับ "การค้นพบควอซีคริสตัล"
* กิลอัด สุขเคอร์แมน - นักภาษาศาสตร์

## อ้างอิง

หมวดหมู่:เมืองในประเทศอิสราเอล
ท
เฟท

**เฟท** () อาจหมายถึง

## ดนตรี
* ไบลด์ เฟท วงดนตรีบลูส์-ร้อก อังกฤษ ประกอบด้วยสมาชิก อีริก แคลปตัน, กินเกอร์ เบเกอร์, สตีฟ วินวูด และริกเกรช
* เฟท (อัลบั้มเดอะเคียว) ออกขายปี 1981
* เฟท (อัลบั้มจอร์จ ไมเคิล) อัลบั้มเปิดตัวในฐานะศิลปินเดี่ยวของนักร้องเพลงป็อปและโซลชาวอังกฤษ จอร์จ ไมเคิล ออกขายปี 1987
** "เฟท (เพลงจอร์จ ไมเคิล)" เขียนและร้องโดยจอร์จ ไมเคิล
*** เฟท (ซิงเกิลลิมป์บิซกิต) เพลงทำใหม่จอร์จ ไมเคิลของวงลิมป์บิซกิต
* เฟท (อัลบั้มเฟท อีแวนส์) อัลบั้มเปิดตัวของนักร้องอาร์แอนด์บี โซล ชาวอเมริกัน เฟท อีแวนส์
* เฟท (อัลบั้มเฟท ฮิลล์) อัลบั้มของศิลปินคันทรี เฟท ฮิลล์ ออกขายปี 1998
* "เฟท (เพลงเซลีน ดิออน)" ซิงเกิลของซีลีน ดิออนในปี 2003 จากอัลบั้ม *[[วันฮาร์ต]]*
* เฟท (วงดนตรี)

## บุคคล
* อดัม เฟท (1940 – 2003) นักร้องเพลงป็อปชาวอังกฤษ
* เฟท ฟอร์ธ (เกิดปี 1964) นักแสดงชาวอเมริกัน
* เฟท ฮิลล์ (เกิดปี 1967) นักร้องคันทรีและป็อปชาวอเมริกัน
* เฟท อีแวนส์ (เกิดปี 1973) นักร้องอาร์แอนด์บีชาวอเมริกัน
* พาโลมา เฟท (เกิดปี 1985) นักร้องและนักแสดงชาวอังกฤษ
เซบัสเตียง เลอ แพร็สทร์ เดอ โวบ็อง

**เซบัสเตียง เลอ แพร็สทร์ เดอ โวบ็อง** และต่อมา **มาร์ควิสแห่งโวบ็อง** หรือเป็นที่รู้จักกันดีในชื่อว่า **โวบ็อง** (, ฟังเสียง Sébastien Le Prestre) (15 พฤษภาคม ค.ศ. 1633 - 30 มีนาคม ค.ศ. 1707) โวบ็องผู้มีตำแหน่งเป็นมาเรชาลเดอฟร็องส์ซึ่งเป็นตำแหน่งทางพลเรือนอันมีเกียรติที่มอบให้แก่ทหารผู้มีเกียรติคุณเป็นวิศวกรการทหารแนวหน้าของยุค โวบ็องมีชื่อเสียงจากทั้งในด้านความเชี่ยวชาญในการออกแบบและการทำลายระบบป้อมปราการ นอกจากนั้นโวบ็องก็ยังเป็นผู้ถวายคำแนะนำแก่พระเจ้าหลุยส์ที่ 14 ในด้านการปรับปรุงพรมแดนของฝรั่งเศสให้มีประสิทธิภาพในการป้องกันตนเอง และยังเป็นผู้ให้การตัดสินใจที่ค่อนข้างจะนอกแนวในการยุบภูมิภาคบางภูมิภาคเพื่อทำให้ภูมิภาคที่คงเหลืออยู่มีความแข็งแกร่งขึ้น ที่ทำให้ยากต่อการทลวงเข้ามาโดยข้าศึกจากประเทศเพื่อนบ้าน

## อ้างอิง

* 

## ดูเพิ่ม
* ปราสาท 
* ระบบป้อมปราการ
* เนินปราสาท

## แหล่งข้อมูลอื่น
* 
* Marshal Vauban Homepage (much detail)
* Details about many works by Vauban at cheminsdememoire.gouv.fr   
* 40 citadels of Vauban, aerial views by Franck Lechenet 
* aerial pictures of the 100 citadels in France, wonderfull shots 
* Biography de Vauban in Le Taureau, forteresse Vauban, baie de Morlaix   
* Vauban Museum website  (Museum located in Saint-Léger-Vauban)
* Article on Vauban at fortified-places.com 
* Fortifications of Saint-Martin-de-Ré - île de Ré - French 

หมวดหมู่:บุคคลที่เกิดในปี พ.ศ. 2176
หมวดหมู่:สถาปนิกชาวฝรั่งเศส
หมวดหมู่:วิศวกรชาวฝรั่งเศส
หมวดหมู่:สถาปนิกในคริสต์ศตวรรษที่ 17 
หมวดหมู่:ขุนนางฝรั่งเศส
ประเทศแอลจีเรียในโอลิมปิกฤดูร้อน 1984

**ประเทศแอลจีเรีย** เข้าร่วมการแข่งขันโอลิมปิกฤดูร้อน 1984 ที่ลอสแอนเจลิส สหรัฐอเมริกา โดยประเทศนี้ได้รับเหรียญรางวัลโอลิมปิกเป็นครั้งแรกในการแข่งขันครั้งนี้

## ผู้ได้รับเหรียญรางวัล

## กรีฑา

;ประเภทลู่และถนน

;ประเภทลาน

## มวยสากลสมัครเล่น

## แฮนด์บอล

### ประเภททีมชาย
;**รายชื่อทีม**
* โอมาร์ อาเซบ
* ยัฟฟาร์ เบลโฮซีน
* อับเดลคริม เบนด์เยมิล
* อับเดสเสลาม เบนมากซูลา
* บราฮิม บูดราลี
* มูราด บุสเซบต์
* มุสตาฟา โดบัลลาห์
* อาลูโซฟิอาเน ดราอูซี
* โฮซีน เลดรา
* คาเมล เมาด์จ
* มูลูด เมฆาซ
* ซีน โมฮาเหม็ด เซกีร์
* ราชิด โมครานี
* คาเมล โอเชีย
* อัซซิดีน อูฮิบ

;รอบคัดเลือก

----

----

----

----

;ชิงอันดับที่ 11

## อ้างอิง

*Official Olympic Reports
*International Olympic Committee results database

แอลจีเรีย
1984
ภาคภูมิ วงษ์จินดา

**ภาคภูมิ วงษ์จินดา**  เกิดเมื่อวันที่ 13 พฤษภาคม พ.ศ. 2508 เป็นผู้กำกับภาพยนตร์ชาวไทย ก้าวเข้าสู่เบื้องหลังผู้ทำภาพยนตร์ จากการเป็นผู้กำกับศิลป์ให้กับภาพยนตร์เรื่อง *ท่านขุนน้อยแห่งสยาม* ซึ่งทำให้ได้รับรางวัลตุ๊กตาทอง พระสุรัสวดี จากนั้นเป็นผู้ช่วยผู้กำกับให้กับภาพยนตร์อย่างเรื่อง  *แรงเป็นไฟละลายแค่เธอ*,  *ฝันติดไฟ หัวใจติดดิน*, *ดอกไม้ในทางปืน* และ *เชอรี่แอน*  และยังเขียนบทภาพยนตร์เรื่อง *ปอบ หวีด สยอง*

ภาคภูมิได้เป็นผู้กำกับครั้งแรกกับภาพยนตร์เรื่อง *ฟอร์มาลีนแมน รักเธอเท่าฟ้า* (2547) กับสังกัดบาแรมยู ต่อมากับภาพยนตร์แนวระทึกขวัญเรื่อง *รับน้องสยองขวัญ*  (2548) และในปี 2550 กับภาพยนตร์ *วิดีโอคลิป* ในปี 2553 กับเรื่อง *[[ใคร...ในห้อง]]* นำแสดงโดยสินจัย เปล่งพานิช ผลงานภาพยนตร์ล่าสุดในปีพ.ศ. 2555 เรื่อง ชอบกดLIKEใช่กดLOVE นำแสดงโดย มอส ปฏิภาณ,ออม สุชาร์ , อัทธ์ อังกูร 

## ผลงาน
### ผลงานเขียนบท
* *[[ปอบ หวีด สยอง]]* (2544) 
* *[[รับน้องสยองขวัญ]]* (2548)
* *[[บอดี้การ์ดหน้าเหลี่ยม ภาค 2]]* (2550)
* *วิดีโอคลิป* (2550)

### ผลงานกำกับ
* *ฟอร์มาลีนแมน รักเธอเท่าฟ้า* (2547)
* *[[รับน้องสยองขวัญ]]* (2548)
* *วิดีโอคลิป* (2550)
* *[[ใคร...ในห้อง]]* (2553)
* *ชอบกด LIKE ใช่กด LOVE* (2555)
* *ผีเข้า ผีออก* (2556)
* *[[ในม่านเมฆ]]* (2556)
* *[[หัวใจมีเงา]]* (2558)
** [[เจ้าเวหา]] ตอน [[พิชิตแดนใจ]] * (2559)

## อ้างอิง

หมวดหมู่:ผู้กำกับภาพยนตร์ชาวไทย

หมวดหมู่:นักเขียนบทภาพยนตร์ชาวไทย
ไนท์สปอตโปรดักชั่น

**ไนท์สปอต โปรดักชั่น** เป็นชื่อบริษัทผลิตรายการวิทยุของไทย และค่ายเพลงไทยที่มีผลงานเพลงในช่วงทศวรรษ 1980s  

ไนท์สปอต โปรดักชั่น ก่อตั้งอย่างเป็นทางการปี พ.ศ. 2518 บริหารงานโดย พันตำรวจเอก อิทธิวัฒน์ เพียรเลิศ วาสนา วีระชาติพลี และ ขวัญชัย กิตติศรีไสว โดยเริ่มจัดรายการเพลงสากลทางวิทยุกระจายเสียงในชื่อ *Nite Spot Show* และ *Radio Active* จนกระทั่งในปี พ.ศ. 2526 ได้เริ่มทำธุรกิจด้านผลงานเพลง โดยรับเป็นดีลเลอร์ขายเทปเพลงของศิลปินต่างประเทศในสังกัด WEA RECORDS และในปี พ.ศ. 2527 ได้ผลิตผลงานเพลงไทยสากล โดยศิลปินคนแรกในสังกัด คือ ปานศักดิ์ รังสิพราหมณกุล กับชุด *ไปทะเล* โดยเป็นผลงานชุดแรกของศิลปินไทยที่บันทึกเสียงข้ามทวีป และบุกเบิกด้วยการทำมิวสิกวิดีโออย่างพิถีพิถันเป็นเพลงแรกของไทย จากนั้นจึงรับผลิตผลงานเพลงของศิลปินอีกหลายคน ซึ่งเป็นที่ยอมรับในด้านคุณภาพ เพราะผลงานเพลงโดยส่วนใหญ่ของค่ายได้ทำการบันทึกเสียงที่ประเทศในแถบยุโรป และอเมริกา แต่ดำเนินงานได้เพียงไม่นานปีก็ต้องยุติลงในราวปี พ.ศ. 2532  เหลือเพียงการดำเนินธุรกิจท่องเที่ยวในนาม *ไนท์สปอต ฮอลิเดย์* จนถึงปัจจุบัน

ดีเจสังกัดค่ายนี้ ได้แก่ วาสนา วีระชาติพลี ,ดารณี มณีดิษ, มาลี บุญยศรีสวัสดิ์, ณรงค์ ลัมพกานนท์, "คุณนัท" (อุดม โพธิ์ทอง), นิมิตร ลักษมีพงศ์, วินิจ เลิศรัตนชัย ฯลฯ

ผลงานของ ไนต์สปอตโปรดักชันส์ คือนำเข้าคอนเสิร์ตจากศิลปินเพลงชื่อดังต่างประเทศเป็นเจ้าแรก ๆ ในประเทศไทย เริ่มต้นจาก วงดนตรีแนวโซลและอาร์แอนด์บี จากอเมริกา เดอะสไตลิสติกส์, วงร็อกเชอร์เบ็ต จากออสเตรเลีย, บลอนดี, คลิฟฟ์ ริชาร์ด, อีริก แคลปตัน, ร็อด สจ๊วต, สตีวี วันเดอร์, เบย์ซิตีโรเลอส์ โดยเฉพาะอย่างยิ่งคอนเสิร์ต เดวิด โบอี ที่สนามกีฬากองทัพบก ขายบัตรได้มากถึง 35,000 ใบ

## รายชื่อศิลปินของบริษัทไนท์สปอต
* ดอน สอนระเบียบ (อัลบั้ม สเมิร์ฟเพื่อนคุณ ปี 2527)
* ปานศักดิ์ รังสิพราหมณกุล (อัลบั้ม ไปทะเล ปี 2527)
* นุภาพ สวันตรัจฉ์ (อัลบั้ม แป๊ะเจี๊ยะ ปี 2527)
* มัม ลาโคนิคส์ (อัลบั้ม ขอเพียง..เข้าใจ ปี 2528, เหนื่อยหรือยัง ปี 2529)
* ธเนศ วรากุลนุเคราะห์ (อัลบั้ม แดนศิวิไลซ์ ปี 2528, คนเขียนเพลง บรรเลงชีวิต ปี 2530)
* มาลีวัลย์ เจมีน่า (อัลบั้ม มาลีวัลย์และชรัส ปี 2528, กับฉัน ปี 2529)
* เบิร์ดกะฮาร์ท (อัลบั้ม ห่างไกล ปี 2528, ด้วยใจรักจริง ปี 2529)
* อัสนี-วสันต์ (อัลบั้ม บ้าหอบฟาง ปี 2529)
* ฮัคกี ไอเคิลมานน์ (อัลบั้ม กัมก๊า กัมก๊า ปี 2529)
* ณัฐ ยนตรรักษ์ (อัลบั้ม พ-วงเดือน ปี 2529)
* อินฟินิตี้ (อัลบั้ม The Candle Light Blues ปี 2529)
* สมัย อ่อนวงศ์ (อัลบั้ม บ่มีหยังดอก ปี 2530)
* สินนภา สารสาส, จิรพรรณ อังศวานนท์ (อัลบั้ม เอกรงค์ หรือ จิ+มิ ปี 2530)
* ธงชัย ประสงค์สันติ (อัลบั้ม อ๋อเหรอ ปี 2531)
* ญาณี จงวิสุทธิ์ (อัลบั้ม Smoky in Bangkok ปี 2532 - บันทึกเสียงเสร็จแล้วแต่ไม่ได้วางจำหน่าย เนื่องจากบริษัทปิดตัวลง)

## รายการวิทยุ และ โทรทัศน์
**รายการวิทยุ**
* Nite Spot Show
* Radio Active
* Nice & Easy
* โลกสวยด้วยเพลง

**รายการโทรทัศน์**
* Galaxy of stars (ช่อง 9)
* เพชฌฆาตความเครียด (ช่อง 9)
* ละคร เทวดาตกสวรรค์
* ละคร บนถนนสายเดียวกัน
* ละคร บุญเติมร้านเดิมเจ้าเก่า
* ละคร บุญเติมร้านเดิมที่ใหม่
* ละคร สาธรดอนเจดีย์ ภาค 1 และ 2
* ละคร สัญชาตญาณดิบ
* ละคร ตัวประกอบอดทน
* ละคร วิมานสังกะสี
* ละคร บ้านไม่รู้โรย
ฯลฯ

## อ้างอิง

หมวดหมู่:ค่ายเพลงไทย
หมวดหมู่:บริษัทที่ก่อตั้งในปี พ.ศ. 2518
หมวดหมู่:บริษัทไทยที่ก่อตั้งในปี พ.ศ. 2526
หมวดหมู่:ค่ายเพลงที่ก่อตั้งในปี พ.ศ. 2527
หมวดหมู่:ค่ายเพลงที่ปิดกิจการในปี พ.ศ. 2532
ประเทศบัลแกเรียในโอลิมปิก

**ประเทศบัลแกเรีย** เข้าร่วมการแข่งขันกีฬาโอลิมปิกครั้งแรกในการแข่งขันกีฬาโอลิมปิกฤดูร้อน 1896 โดยมีนักยิมนาสติกเพียงคนเดียว อย่างไรก็ตาม เนื่องจาก ชาร์ล แชมปาด เป็นชาวสวิสที่อาศัยอยู่ในโซเฟีย แหล่งข่าวบางแหล่งให้เครดิตกับการปรากฏตัวของเขาต่อสวิตเซอร์แลนด์แทน

คณะกรรมการโอลิมปิกแห่งชาติบัลแกเรียก่อตั้งขึ้นในปี ค.ศ. 1923 และส่งทีมเข้าร่วมการแข่งขันกีฬาโอลิมปิกฤดูร้อนครั้งแรกในปี 1924 ประเทศเข้าร่วมการแข่งขันกีฬาโอลิมปิกทุกรายการตั้งแต่นั้นมา ยกเว้นปี 1932 (ระหว่างภาวะเศรษฐกิจตกต่ำครั้งใหญ่), 1948 (บทบาทของบัลแกเรียในสงครามโลกครั้งที่สอง ) และ 1984 (ส่วนหนึ่งของการคว่ำบาตรโอลิมปิกฤดูร้อน 1984 ที่นำโดยโซเวียต) บัลแกเรียเข้าร่วมการแข่งขันกีฬาโอลิมปิกฤดูหนาวครั้งแรกในปี ค.ศ. 1936 และได้เข้าร่วมการแข่งขันกีฬาฤดูหนาวทุกรายการตั้งแต่นั้นเป็นต้นมา

## สรุปเหรียญรางวัล

### โอลิมปิกฤดูร้อน

### โอลิมปิกฤดูหนาว

## อ้างอิง

## ดูเพิ่ม
* ประเทศบัลแกเรียในพาราลิมปิก

## แหล่งข้อมูลอื่น
* เว็บไซต์ทางการ


บัลแกเรีย
ประเทศคิวบาในโอลิมปิก

**ประเทศคิวบา** เข้าร่วมการแข่งขันกีฬาโอลิมปิกครั้งแรกในปี ค.ศ. 1900 และส่งนักกีฬาเข้าร่วมการแข่งขันกีฬาโอลิมปิกฤดูร้อน 22 ครั้งจากทั้งหมด 29 ครั้ง

นักกีฬาคิวบาไม่เคยเข้าร่วมการแข่งขันกีฬาโอลิมปิกฤดูหนาว ในบรรดาประเทศที่ไม่เคยเข้าร่วมการแข่งขันกีฬาโอลิมปิกฤดูหนาว คิวบาเป็นทีมโอลิมปิกที่ประสบความสำเร็จมากที่สุด (ด้วยเหรียญทองและเหรียญทั้งหมดที่ได้รับ)

คิวบาอยู่ในตำแหน่งที่สองของประเทศแถบอเมริกาที่ได้รับเหรียญทองโอลิมปิกฤดูร้อน (ตามหลังสหรัฐเท่านั้น) และได้รับเหรียญมากกว่าประเทศใด ๆ ในละตินอเมริกาและแคนาดา คิวบายังไม่ได้เป็นเจ้าภาพการแข่งขันกีฬาโอลิมปิก คิวบาได้รับเหรียญรางวัลรวมสูงสุดเป็นอันดับสี่ (รองจากฮังการี โรมาเนีย และโปแลนด์) ของประเทศที่ไม่เคยเป็นเจ้าภาพการแข่งขันกีฬาดังกล่าว และจำนวนเหรียญสูงสุดในบรรดาประเทศที่ไม่เคยได้รับเหรียญรางวัลในโอลิมปิกฤดูหนาว

คณะกรรมการโอลิมปิกแห่งชาติของคิวบาคือ คณะกรรมการโอลิมปิกคิวบาและก่อตั้งขึ้นในปี พ.ศ. 2469 และได้รับการยอมรับในปี พ.ศ. 2497

## สรุปเหรียญรางวัล

### โอลิมปิกฤดูร้อน

## ดูเพิ่ม
* ประเทศคิวบาในพาราลิมปิก

## แหล่งข้อมูลอื่น
* เว็บไซต์ทางการ


คิวบา
ประเทศเชโกสโลวาเกียในโอลิมปิก

**[[ประเทศเชโกสโลวาเกีย]]** เข้าร่วมแข่งขันกีฬาโอลิมปิกครั้งแรกใน พ.ศ. 2463 หลังจากที่เคยเข้าร่วมในชื่อโบฮีเมียระหว่าง พ.ศ. 2443 - 2455 และเข้าร่วมการแข่งขันโอลิมปิกฤดูร้อนทุกครั้ง  ยกเว้น พ.ศ. 2527 ที่เข้าร่วมการคว่ำบาตรที่นำโดยสหภาพโซเวียต และเข้าร่วมการแข่งขันโอลิมปิกฤดูหนาวทุกครั้งตั้งแต่ พ.ศ. 2467 หลังจากการสลายตัวของเชโกสโลวาเกียใน พ.ศ. 2536 สาธารณรัฐเช็ก (เช็กเกีย) และสโลวาเกียต่างแยกกันในการแข่งขันโอลิมปิกตั้งแต่ พ.ศ. 2537 

นักกีฬาเชโกสโลวาเกียได้เหรียญรางวัล 143 เหรียญในโอลิมปิกฤดูร้อน และได้ 25 เหรียญในโอลิมปิกฤดูหนาว โดยได้เหรียญมากจากสกีและฮอกกี้น้ำแข็ง

## อ้างอิง

## ดูเพิ่ม
* ประเทศเชโกสโลวาเกียในพาราลิมปิก
* รายชื่อผู้เชิญธงชาติเชโกสโลวาเกียในโอลิมปิก
* รายชื่อนักกีฬาเชโกสโลวาเกียที่ได้รับเหรียญรางวัลโอลิมปิก

## แหล่งข้อมูลอื่น
* เว็บไซต์ทางการ


เชโกสโลวาเกีย
หมวดหมู่:ประเทศเช็กเกีย
ประเทศฮังการีในโอลิมปิก

**ประเทศฮังการี** เข้าร่วมการแข่งขันกีฬาโอลิมปิกครั้งแรกตั้งแต่การจัดการแข่งขันกีฬาโอลิมปิกครั้งแรกในปี ค.ศ. 1896 และได้ส่งนักกีฬาเข้าร่วมการแข่งขันกีฬาโอลิมปิกฤดูร้อนส่วนใหญ่และกีฬาโอลิมปิกฤดูหนาวทุกรายการตั้งแต่นั้นมา ประเทศไม่ได้รับเชิญให้เข้าร่วมการแข่งขันกีฬาโอลิมปิกฤดูร้อน 1920 เนื่องจากมีบทบาทในสงครามโลกครั้งที่ 1 และเป็นส่วนหนึ่งของการคว่ำบาตรที่นำโดยโซเวียตในโอลิมปิกฤดูร้อน 1984

นักกีฬาชาวฮังการีได้รับรางวัลทั้งหมด 511 เหรียญในการแข่งขันกีฬาฤดูร้อนและ 10 เหรียญในการแข่งขันกีฬาฤดูหนาว โดยกีฬาฟันดาบเป็นกีฬาที่สร้างเหรียญรางวัลสูงสุด ฮังการีได้รับรางวัลเหรียญโอลิมปิกฤดูร้อนมากกว่าประเทศอื่น ๆ ที่มีอยู่โดยที่ยังไม่เคยเป็นเจ้าภาพการแข่งขันกีฬาโอลิมปิก และหลังจากแซงหน้าฟินแลนด์ในการแข่งขันกีฬาโอลิมปิกฤดูร้อน 2020 ก็เป็นประเทศที่มีจำนวนเหรียญทองสูงสุดต่อประชากร (ไม่นับไมโครสเตตที่มีประชากรน้อยกว่า 1 ล้านคน)

คณะกรรมการโอลิมปิกแห่งชาติของฮังการีคือ คณะกรรมการโอลิมปิกฮังการี ก่อตั้งและเป็นที่ยอมรับในปี ค.ศ. 1895

## สรุปเหรียญรางวัล

### โอลิมปิกฤดูร้อน

### โอลิมปิกฤดูหนาว

## อ้างอิง

## ดูเพิ่ม
* ประเทศฮังการีในพาราลิมปิก

## แหล่งข้อมูลอื่น
* เว็บไซต์ทางการ


ฮังการี
ประเทศลาวในโอลิมปิก

**[[ประเทศลาว]]** เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1980 ยกเว้นในโอลิมปิกฤดูร้อน 1984 ซึ่งลาวได้เข้าร่วมการคว่ำบาตรการแข่งขันที่ไม่ส่งนักกีฬาเข้าร่วมแข่งขันซึ่งนำโดยสหภาพโซเวียต ประเทศลาวยังไม่เคยเข้าร่วมกีฬาโอลิมปิกฤดูหนาว  และไม่เคยได้รับเหรียญรางวัล คณะกรรมการกีฬาโอลิมปิกแห่งชาติลาวจัดตั้งขึ้นเมื่อ ค.ศ. 1975 และได้รับการยอมรับใน ค.ศ. 1979

## สรุปเหรียญรางวัล

### โอลิมปิกฤดูร้อน

## อ้างอิง

## แหล่งข้อมูลอื่น
* http://www.sports-reference.com/olympics/countries/LAO/Laos Olympics at Sports-Reference.com
* http://olympanalyt.com/OlympAnalytics.php?param_pagetype=MedalsByGames&param_country=LAO Olympic Analytics/LAO

ลาว
โอลิมปิก
ประเทศมองโกเลียในโอลิมปิก

**ประเทศมองโกเลีย** เข้าร่วมการแข่งขันกีฬาโอลิมปิกครั้งแรกในปี ค.ศ. 1964 และได้ส่งนักกีฬาเข้าร่วมการแข่งขันกีฬาโอลิมปิกฤดูร้อนทั้งหมดยกเว้นหนึ่งครั้งตั้งแต่นั้นมา โดยเป็นส่วนหนึ่งของการคว่ำบาตรโอลิมปิกฤดูร้อน 1984 ที่นำโดยสหภาพโซเวียต มองโกเลียได้เข้าร่วมการแข่งขันกีฬาโอลิมปิกฤดูหนาวตั้งแต่ปี ค.ศ. 1964 โดยขาดเพียงการแข่งขันกีฬาฤดูหนาว ค.ศ. 1976 เท่านั้น

นักกีฬาชาวมองโกเลียได้รับเหรียญรางวัลทั้งหมด 30 เหรียญจากการแข่งขันโอลิมปิกฤดูร้อน มวยปล้ำฟรีสไตล์ มวยสากล ยิงปืน และยูโด ก่อนโอลิมปิกฤดูร้อน 2008 มองโกเลียได้รับเหรียญเงินและเหรียญทองแดงมากกว่าประเทศอื่น มองโกเลียได้เหรียญทองเป็นครั้งแรกจากกีฬายูโด โดยที่ ไนดังกิอิน ทุฟชินบายาร์ ชนะในประเภทฮาล์ฟเฮฟวี่เวทชาย นักกีฬาระดับนานาชาติที่ประสบความสำเร็จคนแรกจากมองโกเลียคือนักมวยปล้ำ จิกจิดิอิน มึนค์บัต สิถิติของเขาได้แก่ ในปี ค.ศ. 1967 เขาได้รับเหรียญทองแดงในการแข่งขันชิงแชมป์โลก ปีถัดไปเขาได้รับเหรียญเงินในโอลิมปิกฤดูร้อน (ชนะ - 4, เสมอ - 2, แพ้ - 0)

คณะกรรมการโอลิมปิกแห่งชาติมองโกเลียก่อตั้งขึ้นในปี ค.ศ. 1956 และได้รับการยอมรับจากคณะกรรมการโอลิมปิกสากลเมื่อปี ค.ศ. 1962

## สรุปเหรียญรางวัล

### โอลิมปิกฤดูร้อน

### โอลิมปิกฤดูหนาว

## อ้างอิง

## ดูเพิ่ม
* ประเทศมองโกเลียในพาราลิมปิก

## แหล่งข้อมูลอื่น
* เว็บไซต์ทางการ


มองโกเลีย
ประตูชัก

thumb|ประตูชักที่ปราสาทเดสมอนด์ ประเทศไอร์แลนด์

**ประตูชัก** () คือส่วนประตูของปราสาทที่มีลักษณะเป็นกรงที่ทำด้วยไม้หรือโลหะ หรือทั้งไม้และโลหะรวมกัน ประตูชักมักจะเป็นประตูที่ในการป้องกันทางเข้าปราสาทในสมัยกลาง นับเป็นระบบการป้องกันระบบสุดท้ายก่อนที่จะเข้าถึงตัวปราสาท ประตูแต่ละช่องจะติดตั้งบนร่องดิ่งในกำแพงปราสาท และอาจจะยกขึ้นหรือลงได้อย่างรวดเร็วโดยการใช้โซ่หรือเชือกที่ร้อยกับระบบเครื่องกว้าน

ทางเข้าปราสาทหลักมักจะมีประตูชักสองช่อง ประตูด้านในเป็นประตูที่ปิดก่อน ตามด้วยประตูนอก ซึ่งทำให้เป็นกับดักข้าศึกระหว่างประตูสองช่อง เหนือช่องดักก็อาจจะมีช่องสังหารบนเพดานที่ผู้ป้องกันปราสาทสามารถใช้เพื่อการยิง หย่อน หรือเทสิ่งที่เป็นอันตราย เช่น ทรายร้อนหรือน้ำร้อน ลงมายังข้าศึกผู้ติดกับอยู่ได้ ส่วนด้านข้างบนกำแพงก็จะมีช่องธนูที่นายขมังธนูใช้ยิงข้าศึกได้

## มุทราศาสตร์
ประตูชักเป็นเครื่องหมายที่ใช้ในตราอาร์ม เช่น ในตราอาร์มของตระกูลโบฟอร์ต และโดยพระมหากษัตริย์ราชวงศ์ทิวดอร์พระองค์แรกพระเจ้าเฮนรีที่ 7 ผู้สืบเชื้อสายทางพระราชมารดาเลดีมาร์กาเร็ต โบฟอร์ต โดยใช้ประตูชักและดอกกุหลาบบนสัญลักษณ์ นอกจากนั้นก็ยังปรากฏบนตราอาร์มอื่น ๆ เช่น ตราอาร์มของพระราชวังเวสต์มินสเตอร์ และอื่น ๆ

## อ้างอิง

## ดูเพิ่ม
* ปราสาท
* ส่วนประกอบของปราสาท

## แหล่งข้อมูลอื่น

หมวดหมู่:ส่วนประกอบของปราสาท
หมวดหมู่:ประตู
ประเทศเกาหลีเหนือในโอลิมปิก

**สาธารณรัฐประชาธิปไตยประชาชนเกาหลีในโอลิมปิก** (ที่รู้จักกันทั่วไปในชื่อเกาหลีเหนือ) เข้าร่วมการแข่งขันกีฬาโอลิมปิกครั้งแรกในปี ค.ศ. 1964 คณะกรรมการโอลิมปิกแห่งชาติของเกาหลีเหนือคือ คณะกรรมการโอลิมปิกแห่งสาธารณรัฐประชาธิปไตยประชาชนเกาหลีและก่อตั้งขึ้นในปี ค.ศ. 1953 และได้รับการยอมรับในปี ค.ศ. 1957

## สรุปเหรียญรางวัล

### โอลิมปิกฤดูร้อน

### โอลิมปิกฤดูหนาว

## อ้างอิง

## ดูเพิ่ม
* ประเทศเกาหลีเหนือในพาราลิมปิก

## แหล่งข้อมูลอื่น
* เว็บไซต์ทางการ


เกาหลีเหนือ
ประเทศโปแลนด์ในโอลิมปิก

**ประเทศโปแลนด์** เข้าร่วมการแข่งขันกีฬาโอลิมปิกครั้งแรกในปี ค.ศ. 1924 และได้ส่งนักกีฬาเข้าร่วมการแข่งขันกีฬาโอลิมปิกฤดูร้อนทุกครั้งตั้งแต่นั้นมา ยกเว้นการแข่งขันกีฬาโอลิมปิกฤดูร้อน 1984 เมื่อพวกเขาเป็นส่วนหนึ่งของการคว่ำบาตรโอลิมปิกฤดูร้อน 1984 ที่นำโดยสหภาพโซเวียต โปแลนด์ยังได้เข้าร่วมการแข่งขันกีฬาโอลิมปิกฤดูหนาวทุกครั้ง

นักกีฬาชาวโปแลนด์ได้รับรางวัลทั้งหมด 321 เหรียญ: 79 เหรียญทอง 96 เหรียญเงิน 146 เหรียญทองแดง โปแลนด์เป็นประเทศที่ประสบความสำเร็จมากที่สุดเป็นอันดับสองที่ได้รับเหรียญรางวัลทั้งหมด (รองจากฮังการี) ของผู้ที่ไม่เคยเป็นเจ้าภาพจัดการแข่งขันกีฬาโอลิมปิก

ทีมที่ประสบความสำเร็จมากที่สุดคือฟุตบอลและวอลเลย์บอล โปแลนด์อยู่ในอันดับที่ 5 ตลอดกาลในกีฬาปัญจกีฬาสมัยใหม่ อันดับที่เจ็ดในกีฬากรีฑา และยังประสบความสำเร็จในการยกน้ำหนัก ศิลปะการต่อสู้ และสกีนอร์ดิก

คณะกรรมการโอลิมปิกโปแลนด์ ก่อตั้งขึ้น และได้รับการยอมรับในปี 1919

## สรุปเหรียญรางวัล

### โอลิมปิกฤดูร้อน

### โอลิมปิกฤดูหนาว

## อ้างอิง

## ดูเพิ่ม
* ประเทศโปแลนด์ในพาราลิมปิก

## แหล่งข้อมูลอื่น
* เว็บไซต์ทางการ


โปแลนด์
สหภาพโซเวียตในโอลิมปิก

**[[สหภาพโซเวียต]]** เข้าร่วมกีฬาโอลิมปิกครั้งแรกในปี ค.ศ. 1952

## เจ้าภาพการแข่งขัน

## เส้นเวลาการเข้าร่วมแข่งขัน

## ตารางเหรียญ

### เหรียญรางวัลแบ่งตามกีฬาฤดูร้อน

### เหรียญรางวัลแบ่งตามกีฬาฤดูหนาว

## ดูเพิ่ม
* สหภาพโซเวียตในพาราลิมปิก
* รายชื่อผู้เชิญธงชาติสหภาพโซเวียตในโอลิมปิก
* รายชื่อนักกีฬาสหภาพโซเวียตที่ได้รับเหรียญรางวัลโอลิมปิก

## อ้างอิง

## แหล่งข้อมูลอื่น
* เว็บไซต์ทางการ


สหภาพโซเวียต
หมวดหมู่:สหภาพโซเวียต
ประเทศเอธิโอเปียในโอลิมปิก

**ประเทศเอธิโอเปีย** เข้าร่วมแข่งขันกีฬาโอลิมปิกครั้งแรกใน พ.ศ. 2499 และได้ส่งนักกีฬาเข้าร่วมการแข่งขันกีฬาโอลิมปิกฤดูร้อนนับแต่นั้นมา ยกเว้นใน พ.ศ. 2519 2527 และ พ.ศ. 2531 ที่ไม่ได้เข้าร่วม เอธิโอเปียเข้าร่วมแข่งขันกีฬาโอลิมปิกฤดูหนาวครั้งแรกใน พ.ศ. 2549 เอธิโอเปียได้เหรียญรางวัลทั้งหมด 45 เหรียญจากการแข่งขันกรีฑา ตัวแทนของเอธิโอเปียคือคณะกรรมการโอลิมปิกเอธิโอเปีย ได้รับการรับรองจากคณะกรรมการโอลิมปิกสากลใน พ.ศ. 2497

## สรุปตารางเหรียญ

### โอลิมปิกฤดูร้อน

### โอลิมปิกฤดูหนาว

### สรุปเหรียญรางวัลแบ่งตามชนิดกีฬา

## ดูเพิ่ม
* รายชื่อผู้เชิญธงชาติเอธิโอเปียในโอลิมปิก
* ประเทศเอธิโอเปียในพาราลิมปิก

## อ้างอิง

## แหล่งข้อมูลอื่น
* 
* 
* 

อธิโอเปีย
หมวดหมู่:ประเทศเอธิโอเปีย
ประเทศอิหร่านในโอลิมปิก

**ประเทศอิหร่าน** ชื่ออย่างเป็นทางการคือ **สาธารณรัฐอิสลามแห่งอิหร่าน** ตั้งแต่ปี ค.ศ. 1979 เข้าร่วมการแข่งขันกีฬาโอลิมปิกครั้งแรกในปี ค.ศ. 1900 อิหร่านได้ส่งนักกีฬาเข้าร่วมการแข่งขันกีฬาโอลิมปิกฤดูร้อนทุกครั้งตั้งแต่ปี ค.ศ. 1948 ยกเว้นในปี ค.ศ. 1980 และ 1984 เนื่องจากการคว่ำบาตรทางการเมือง อิหร่านยังได้เข้าร่วมการแข่งขันกีฬาโอลิมปิกฤดูหนาวหลายครั้งตั้งแต่ปี ค.ศ. 1956

อิหร่านได้เข้าร่วมการแข่งขันกีฬาโอลิมปิก 18 ครั้งแล้ว อิหร่านเข้าร่วมโอลิมปิกฤดูร้อน 9 ครั้งและได้รับ 4 เหรียญทองก่อนการปฏิวัติในปี ค.ศ. 1979 อิหร่านยังเข้าร่วมโอลิมปิกฤดูร้อน 9 ครั้งและได้รับเหรียญทอง 20 เหรียญหลังการปฏิวัติ

เฟรย์ดูน มัลคอม นักฟันดาบที่เข้าร่วมการแข่งขันเอเป้ในโอลิมปิกฤดูร้อนปี ค.ศ. 1900 เป็นผู้แข่งขันกีฬาโอลิมปิกชาวอิหร่านคนแรก นักกีฬาชาวอิหร่านได้รับรางวัลทั้งหมด 76 เหรียญ ทั้งหมดคือกีฬามวยปล้ำ ยกน้ำหนัก เทควันโด กรีฑา ยิงปืน และคาราเต้ คณะกรรมการโอลิมปิกแห่งชาติของอิหร่านก่อตั้งขึ้นในปี ค.ศ. 1947

## สรุปเหรียญรางวัล

### โอลิมปิกฤดูร้อน

### โอลิมปิกฤดูหนาว

## อ้างอิง

## ดูเพิ่ม
* ประเทศอิหร่านในพาราลิมปิก

## แหล่งข้อมูลอื่น
* เว็บไซต์ทางการ


อิหร่าน
ประเทศลิเบียในโอลิมปิก

**ประเทศลิเบีย** เข้าร่วมการแข่งขันกีฬาโอลิมปิกครั้งแรกในปี พ.ศ. 2507 และส่งนักกีฬาไปแข่งขันกีฬาโอลิมปิกฤดูร้อนส่วนใหญ่ตั้งแต่นั้นเป็นต้นมา ประเทศลิเบียคว่ำบาตรการแข่งขันกีฬาโอลิมปิกฤดูร้อน 1976 ร่วมกับประเทศอื่น ๆ ในทวีปแอฟริกา และคว่ำบาตรการแข่งขันกีฬาโอลิมปิกฤดูร้อน 1984 ด้วย ลิเบียไม่เคยเข้าร่วมการแข่งขันกีฬาโอลิมปิกฤดูหนาว

จนถึงปัจจุบัน ไม่มีนักกีฬาชาวลิเบียคนใดที่เคยได้รับเหรียญโอลิมปิก

คณะกรรมการโอลิมปิกแห่งชาติของลิเบียก่อตั้งขึ้นในปี พ.ศ. 2505 และได้รับการยอมรับจากคณะกรรมการโอลิมปิกสากลในปี 2506

## สรุปเหรียญรางวัล

### โอลิมปิกฤดูร้อน

## อ้างอิง

## ดูเพิ่ม
* ประเทศลิเบียในพาราลิมปิก

## แหล่งข้อมูลอื่น
* เว็บไซต์ทางการ


ลิเบีย
ประเทศเวียดนามในโอลิมปิก

**[[ประเทศเวียดนาม]]** ได้เข้าร่วมกีฬาโอลิมปิกครั้งแรกในปี พ.ศ. 2495 (ค.ศ.1952-1972 เป็นการเข้าร่วมการแข่งขันของเวียดนามใต้,1980-ปัจจุบัน เป็นการเข้าร่วมการแข่งขันของประเทศเวียดนาม) ซึ่งเวียดนามได้ส่งนักกีฬาเข้าร่วมตลอดทุกการแข่งขัน ยกเว้นใน โอลิมปิกฤดูร้อน 1976 ที่มอนทรีอัล และโอลิมปิกฤดูร้อน 1984 ที่ ลอสแอนเจลิส

นักกีฬาเวียดนามได้เหรียญทั้งหมด 5 เหรียญ นับตั้งแต่ประเทศเวียดนามส่งนักกีฬาเข้าร่วมการแข่งขันครั้งแรก

## เหรียญรางวัล

### แบ่งตามปีการแข่งขัน

#### โอลิมปิกฤดูร้อน

} || 8 || 0 || 0 || 0 || 0 || −
|-
|align=left|  || 6 || 0 || 0 || 0 || 0 || −
|-
|align=left|  || 3 || 0 || 0 || 0 || 0 || −
|-
|align=left|  || 16 || 0 || 0 || 0 || 0 || −
|-
|align=left|  || 9 || 0 || 0 || 0 || 0 || −
|-
|align=left|  || 2 || 0 || 0 || 0 || 0 || −
|-
|align=left|  || colspan=6| *ไม่ได้เข้าร่วมแข่งขัน*
|-
|align=left|  || 35 || 0 || 0 || 0 || 0 || −
|-
|align=left|  || colspan=6| *ไม่ได้เข้าร่วมแข่งขัน*
|-
|align=left|  || 10 || 0 || 0 || 0 || 0 || −
|-
|align=left|  || 7 || 0 || 0 || 0 || 0 || −
|-
|align=left|  || 6 || 0 || 0 || 0 || 0 || −
|-
|align=left|  || 7 || 0 || 1 || 0 || 1 || 64
|-
|align=left|  || 11 || 0 || 0 || 0 || 0 || −
|-
|align=left|  || 13 || 0 || 1 || 0 || 1 || 72
|-
|align=left|  || 18 || 0 || 0 || 0 || 0 || 79
|-
|align=left|  || 23 || 1 || 1 || 0 || 2 || 48
|-
|align=left|  || 18 || 0 || 0 || 0 || 0 || −
|-
|align=left|  || 16 || 0 || 0 || 0 || 0 || −
|-
|align=left|  || colspan=6 rowspan=2| *เหตุการณ์ในอนาคต*
|-
|align=left| 
|-
! colspan=2| รวม || 0 || 2 || 0 || 2 || 98
|}

#### โอลิมปิกฤดูหนาว

**สาธารณรัฐสังคมนิยมเวียดนามไม่เคยเข้าร่วมการแข่งขันโอลิมปิกฤดูหนาว**

### แบ่งตามชนิดกีฬา

## นักกีฬาเวียดนาม

## ดูเพิ่ม
* ประเทศเวียดนามในพาราลิมปิก
* รายชื่อผู้เชิญธงชาติเวียดนามในโอลิมปิก
* รายชื่อนักกีฬาเวียดนามที่ได้รับเหรียญรางวัลโอลิมปิก

## อ้างอิง

## แหล่งข้อมูลอื่น
* เว็บไซต์ทางการ


เวียดนาม
ประเทศเยอรมนีตะวันออกในโอลิมปิก

**สาธารณรัฐประชาธิปไตยเยอรมนี** (GDR) ซึ่งมักเรียกกันว่าเยอรมนีตะวันออกซึ่งเป็นฝ่ายสังคมนิยม ได้ก่อตั้งคณะกรรมการโอลิมปิกแห่งชาติสำหรับเยอรมนีตะวันออกแยกต่างหากเมื่อวันที่ 22 เมษายน ค.ศ. 1951 ที่อาคารศาลากลางโรเท็ส รัทเทาส์ () ในเบอร์ลินตะวันออก เป็นคณะกรรมการโอลิมปิกแห่งเยอรมนีคณะสุดท้ายจากทั้งหมดสามคณะในเวลานั้น โดยคณะกรรมการโอลิมปิกสากลไม่ให้การยอมรับคณะกรรมการชุดนี้นานกว่าทศวรรษ

## สรุปเหรียญรางวัล

### โอลิมปิกฤดูร้อน

## ประวัติ
### ความสำเร็จของเยอรมนีตะวันออก
สาธารณรัฐประชาธิปไตยเยอรมนีได้สร้างกำแพงเบอร์ลินขึ้นในปี ค.ศ. 1961 ระหว่างสงครามเย็น ประเทศได้เปลี่ยนชื่อคณะกรรมการโอลิมปิกแห่งชาติเป็น Nationales Olympisches Komitee der DDR ในปี ค.ศ. 1965 คณะกรรมการโอลิมปิกสากลได้ยอมรับคณะกรรมการดังกล่าวแยกเป็นอิสระในปี ค.ศ. 1968 หลังจากนั้นเยอรมนีตะวันออกได้หยุดเข้าร่วมทีมรวมเยอรมนีในโอลิมปิก และส่งทีมเยอรมนีตะวันออกเป็นอิสระตั้งแต่ปี ค.ศ. 1968 ถึง 1988 ยกเว้นแต่การเป็นส่วนหนึ่งของการคว่ำบาตรไม่เข้าร่วมในโอลิมปิกฤดูร้อนปี ค.ศ. 1984 ที่นำโดยสหภาพโซเวียต

ในขณะที่เยอรมนีตะวันออกซึ่งเป็นรัฐเล็ก ๆ มีประชากรประมาณ 16 ล้านคนมีประวัติสั้น ๆ โดยเฉพาะอย่างยิ่งในกีฬาโอลิมปิก แต่ประเทศก็ประสบความสำเร็จอย่างมาก ตั้งแต่ปี ค.ศ. 1976 ถึงปี 1988 การแข่งขันกีฬาโอลิมปิกฤดูร้อน 3 ครั้ง เยอรมนีตะวันออกได้อันดับที่สองรองจากสหภาพโซเวียต และนำหน้าเยอรมนีตะวันตกที่มีพื้นที่ใหญ่กว่า มีการพัฒนาที่ดีกว่าในโอลิมปิกฤดูหนาว 5 ครั้ง โดยเยอรมนีตะวันออกได้อันดับที่สอง 4 ครั้ง และครองอันดับหนึ่งเป็นครั้งแรกในโอลิมปิกฤดูหนาวปี ค.ศ. 1984

เป็นที่เชื่อกันในวงกว้างว่าสารกระตุ้น (ส่วนใหญ่เป็นอะนาบอลิกสเตอรอยด์) ทำให้เยอรมนีตะวันออกซึ่งมีประชากรน้อยกลายเป็นผู้นำระดับโลกในทางกีฬาภายในเวลาสองทศวรรษ โดยได้รับรางวัลเหรียญทองโอลิมปิกและเหรียญทองการแข่งขันระดับโลกจำนวนมากรวมถึงการได้รับบันทึกสถิติ นักกีฬาจำนวนหนึ่งมีผลไม่ผ่านการทดสอบสารกระตุ้นและขณะที่อีกกลุ่มหนึ่งถูกสงสัยว่าใช้ยาที่ช่วยเพิ่มสมรรถภาพ อย่างไรก็ตาม ในหลายกรณีที่มีข้อสงสัย ไม่พบหลักฐานการกระทำผิด ส่งผลให้สถิติและเหรียญรางวัลส่วนใหญ่ที่นักกีฬาชาวเยอรมนีตะวันออกได้รับนั้นยังคงอยู่ นอกเหนือจากโครงการที่กล่าวกันว่าใช้สารกระตุ้นอย่างกว้างขวางแล้ว เยอรมนีตะวันออกยังลงทุนอย่างมากในด้านกีฬา โดยเฉพาะอย่างยิ่งในกีฬาโอลิมปิก ด้วยเหตุผลด้านศักดิ์ศรี การโฆษณาชวนเชื่อ และการแข่งขันกับเยอรมนีตะวันตก มีระบบองค์กรของรัฐที่ครอบคลุมการคัดเลือกและฝึกอบรมทั้งนักกีฬาที่มีแนวโน้มและผู้ฝึกสอนระดับโลก

บุคคลสำคัญในเยอรมนีตะวันออกคือ มันเฟรท เอวัลท์ (Manfred Ewald, ค.ศ. 1926–2002) ซึ่งเป็นสมาชิกของคณะกรรมการกลางพรรคเอกภาพสังคมนิยมเยอรมนี ตั้งแต่ปี ค.ศ. 1963 เขาเป็นประธานของ "Staatliches Komitee für Körperkultur und Sport" (Stako) ตั้งแต่ปี ค.ศ. 1952 ถึง 1960 ต่อมาในปี 1961 เขาได้ดำรงตำแหน่งประธานของ "Deutscher Turn- und Sportbund" (DTSB) ซึ่งควบคุมกีฬาทั้งหมดในเยอรมนีตะวันออก และในปี ค.ศ. 1973 ได้รับตำแหน่งประธานคณะกรรมการโอลิมปิกแห่งชาติ เขาได้รับการพิจารณาให้เป็นผู้ดำเนินโครงการ "Sportwunder DDR" ทำให้ต่อมาในช่วงหลังปี ค.ศ. 1990 เขาได้เขียนอัตชีวประวัติโดยใช้ชื่อเรื่องว่า *Ich War der Sport* เขาหลุดพ้นจากตำแหน่งในปี ค.ศ. 1988 หลังจากถูกปลดออกจากตำแหน่งใน DTSB ในปี ค.ศ. 2001 เขาถูกตัดสินว่ามีความผิดฐานการใช้สารต้องห้ามทางการกีฬา

## ดูเพิ่ม
* ประเทศเยอรมนีตะวันออกในพาราลิมปิก

## อ้างอิง

## แหล่งข้อมูลอื่น
* 
* 
* 
* 


เยอรมนีตะวันออก
ประเทศอาร์เจนตินาในโอลิมปิก

**ประเทศอาร์เจนตินา** เข้าร่วมการแข่งขันกีฬาโอลิมปิกเป็นครั้งแรกในปี ค.ศ. 1900 อาร์เจนตินาเข้าร่วมการแข่งขันกีฬาโอลิมปิกฤดูร้อนครั้งต่อ ๆ ไปทั้งหมด ยกเว้นในปี ค.ศ. 1904, 1912 และประเทศอาร์เจนตินาคว่ำบาตรการแข่งขันกีฬาโอลิมปิกมอสโกเนื่องจากการสนับสนุนสหรัฐ ในปี ค.ศ. 1980 เข้าร่วมโอลิมปิกฤดูหนาวในปี ค.ศ. 1928, 1948, 1952 และต่อเนื่องมาตั้งแต่ปี ค.ศ. 1960

อาร์เจนตินาเป็นหนึ่งใน 12 ประเทศ ซึ่งเป็นประเทศเดียวจาก ไอโบดร-อเมริกา ผู้ก่อตั้งคณะกรรมการโอลิมปิกสากล (IOC) ในปี พ.ศ. 2437 โดยมีสภาบริหารชุดแรกคือ โฮเซ่ เบนจามิน ซูเบียอูร ซึ่งดำรงตำแหน่งดังกล่าวจนถึงปี พ.ศ. 2450 คณะกรรมการโอลิมปิกแห่งชาติ สำหรับอาร์เจนตินาถูกสร้างขึ้นและได้รับการยอมรับในปี พ.ศ. 2466 ประเทศอาร์เจนตินาประสบความสำเร็จในช่วง พ.ศ. 2467-2495 โดยได้รับเหรียญทองอย่างน้อยหนึ่งเหรียญในทุกการแข่งขัน

เริ่มต้นด้วยโอลิมปิกฤดูร้อน 1956 อาร์เจนตินาประสบปัญหาการเสื่อมถอยโดยรวม สถานการณ์ที่ถึงจุดวิกฤตที่สุดในโอลิมปิกฤดูร้อน 1976 และ 1984 ในเกมเหล่านั้น อาร์เจนตินาไม่ได้รับเหรียญรางวัลใด ๆ ในโอลิมปิกฤดูร้อน 2004 ที่กรุงเอเธนส์ ประเทศอาร์เจนตินาได้รับเหรียญทองเป็นครั้งแรกหลังจาก 52 ปี ปี พ.ศ. 2547 ยังเป็นจุดที่อาร์เจนตินาเอาชนะประเทศเพื่อนบ้านอย่างบราซิลในฐานะประเทศในอเมริกาใต้ที่มีเหรียญทองและเหรียญรางวัลรวมมากที่สุด การแข่งขันกีฬาโอลิมปิกที่บราซิลเป็นเจ้าภาพในปี ค.ศ. 2016 มีตัวแทนจากอาร์เจนตินาที่มากที่สุด มีนักกีฬา 213 คน และได้รับเหรียญทอง 3 เหรียญเป็นครั้งแรกนับตั้งแต่ปี ค.ศ. 1948 รวมถึงคนแรกที่เป็นผู้หญิงด้วย

นักกีฬาชาวอาร์เจนตินาได้รับรางวัลทั้งหมด 77 เหรียญในกีฬาโอลิมปิกฤดูร้อน 24 เหรียญเหล่านี้ได้มาในกีฬามวยสากล อาร์เจนตินาได้รับเหรียญรางวัลในกีฬานี้มากกว่ากีฬาอื่น ๆ ประเทศยังไม่ได้รับเหรียญใด ๆ ในกีฬาโอลิมปิกฤดูหนาว

บัวโนสไอเรสเป็นเจ้าภาพโอลิมปิกเยาวชนฤดูร้อน 2018

## สรุปเหรียญรางวัล

### โอลิมปิกฤดูร้อน

### โอลิมปิกฤดูหนาว

## อ้างอิง

## ดูเพิ่ม
* ประเทศอาร์เจนตินาในพาราลิมปิก

## แหล่งข้อมูลอื่น
* เว็บไซต์ทางการ


อาร์เจนตินา